'दीपिका पादुकोण डोसा' मेन्यू में आया नजर तो रणवीर सिंह बोले- 'मैं तो ये खा चुका हूं...'  
'दीपिका पादुकोण डोसा' आया नजर
रणवीर सिंह ने शेयर की फोटो
'गली बॉय' का फर्स्ट लुक हुआ रिलीज
दीपिका पादुकोण (Deepika Padukone) और रणवीर सिंह (Ranveer Singh) की जोड़ी सभी की जुबान पर है. 'सिम्बा (Simmba)' रणवीर सिंह को जब भी दीपिका पादुकोण संग अपने इश्क के इजहार का मौका मिलता है तो वे खुले दिल से करते भी हैं. कभी अवार्ड शो में रणवीर सिंह दीपिका पादुकोण (Deepika Padukone) को अपनी रानी बताते हैं तो कभी बहुत ही प्यार के साथ उनके साथ ड्राइविंग करते दिखते हैं. रणवीर सिंह (Ranveer Singh) और दीपिका पादुकोण 14-15 नवंबर. 2018 को विवाह बंधन में बंध चुके हैं. रणवीर सिंह की 'गली बॉस (Gully Boy First Look)' का फर्स्ट लुक रिलीज हो गया है और इसके साथ ही रणवीर सिंह 'सिम्बा' बॉक्स ऑफिस (Simmba Box Office Collection) पर तहलका मचा रही है. रणवीर ने अपने इंस्टाग्राम एकाउंट पर एक बहुत ही दिलचस्प फोटो शेयर की है.
रणवीर सिंह (Ranveer Singh) ने इंस्टाग्राम पर एक फोटो डाली है जिसमें उन्होंने 'दीपिका पादुकोण डोसा  (Deepika Padukone Dosa)' दिखाया है. रणवीर सिंह ने एक विदेशी मेन्यू शेयर किया है जिसमें दीपिका पादुकोण डोसा लिखा हुआ नजर आ रहा है. रणवीर सिंह ने लिखा है कि वे तो इसे खा चुके हैं. वैसे भी रणवीर सिंह अपने सेंस ऑफ ह्यूमर और एनर्जी के लिए जाने जाते हैं. यहां भी उन्होंने इसका बहुत ही खूबसूरत इस्तेमाल किया है. रणवीर सिंह ने ये जानकारी अपनी इंस्टाग्राम स्टोरी पर दी है और ये फोटो खूब वायरल हो रही है.
A post shared by Ranveer Singh (@ranveersingh) on Jan 1, 2019 at 8:01pm PST
रणवीर सिंह (Ranveer Singh) ने अपनी अगली फिल्म 'गली बॉय (Gully Boy)' का फर्स्ट लुक भी रिलीज किया है. इस फिल्म में रणवीर सिंह के साथ आलिया भट्ट (Alia Bhatt) हैं. रणवीर सिंह 'गली बॉय' में रैपर का किरदार निभा रहे हैं और फिल्म 14 फरवरी को रिलीज हो रही है.
A post shared by Ranveer Singh (@ranveersingh) on Jan 1, 2019 at 7:30pm PST
'गली बॉय' को जोया अख्तर (Zoya Akhtar) ने डायरेक्ट किया है और इस फिल्म के लिए रणवीर सिंह ने रैप भी सीखा है. वैसे भी शादी के बाद रणवीर सिंह की पहली रिलीज 'सिम्बा' बॉक्स ऑफिस पर 100 करोड़ रु. का आंकड़ा पार कर चुकी है और अब बारी 'गली बॉय' की है.